section_heading: Napad na vlak i zauzimanje Santa Clare
paragraph_text: Kako bi zaustavio vlak, Guevara šalje jedinicu koja je bila spremna umrijeti za revoluciju a bila je vođena osamnaestogodišnjim Roberto Rodríguezom znanim kao "El Vaquerito". Njihov zadatak je bio ručnim granatama zauzeti brdo. Oni su veoma brzo zauzeli brdo i protjerali pojačanje namijenjeno Santa Clari. Gradom su se kretali gerilci koji su uz pomoć lokalnog stanovništva polako zauzimali grad. Guevara je smatrao da će bitka biti gotova ako zauzmu vlak s oružjem i streljivom. On je pomoću traktora s Agronomskog fakulteta podigao tračnice te time onemogućio bijeg vlaka. To je posadu prisililo da predaju vlak i ovim činom pao je moral vojske koji je već bio malen te su se vojnici polako počeli prelaziti na stranu gerilaca. Ovim činom završena je revolucija i Fidel Castro je izašao kao pobjednik.